Але так здарылася, што перад самым адыходам групы (у напрамку Венгрыі) Шчамялёва раптоўна зваліла жудасная хвароба пад назвай... трапічная малярыя! Чалавек імгненна адключаецца, нічога не памятае, тэмпература да сарака, і яго трасе ў ліхаманцы! Адкуль узялася такая рэдкая зараза, урачы так і не ўстанавілі, толькі канстатавалі факт, што так, прыкметы трапічнай ліхаманкі ў наяўнасці, але выявіць яе крыніцу пакуль яны не ў сілах. Што датычыцца той групы “сарака пяці”, то пра лёс яе нічога невядома. Хутчэй за ўсё, загінула...